บาทเปิด30.63/65ปรับตัวแข็งค่าตามยูโร
ธนาคารซีไอเอ็มบี ไทยรายงาน เงินบาทเปิดตลาดเช้านี้ที่ 30.63/65 ปรับตัวแข็งค่าตามยูโร
12 ต.ค. 2555

ธนาคารซีไอเอ็มบี ไทยรายงาน เงินบาทเปิดตลาดเช้านี้ที่ 30.63/65 ปรับตัวแข็งค่าตามยูโร
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.63/65 บาท/ดอลลาร์ ปรับตัวแข็งค่าจากปิดตลาดเย็นเมื่อวานนี้ที่ระดับ 30.70/72 บาท/ดอลลาร์ เคลื่อนไหวในทิศทางเดียวกันกับกับค่าเงินยูโร ประกอบกับตัวเลขเศรษฐกิจของสหรัฐฯ ที่ประกาศออกมาค่อนข้างดี ทำให้นักลงทุนทั่วโลกคลายความกังวล
"เงินบาทปรับตัวแข็งค่าตามค่าเงินยูโร" นักบริหารเงิน กล่าว
ปัจจัยที่นักลงทุนให้ความสนใจช่วงนี้ยังคงเป็นความเคลื่อนไหวเกี่ยวกับการแก้ไขปัญหาภาวะเศรษฐกิจของกลุ่มสหภาพยุโรป หลังประเทศสเปนถูกลดอันดับความน่าเชื่อถือลงมา 2 ขั้น และคืนนี้จะมีการรายงานข้อมูลเศรษฐกิจของสหรัฐฯ ที่น่าสนใจ เช่น กระทรวงแรงงานสหรัฐเปิดเผยดัชนีราคาผู้ผลิต(PPI) เดือน ก.ย. และมหาวิทยาลัยมิชิแกนเปิดเผยดัชนีความเชื่อมั่นผู้บริโภคช่วงต้นเดือน ต.ค.
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 73.43/48 เยน/ดอลลาร์ ปรับตัวอ่อนค่าจากระดับ 78.11/13 เยน/ดอลลาร์ ส่วนเงินยูโรอยู่ที่ระดับ 1.2940/2945 ดอลลาร์/ยูโร ปรับตัวแข็งค่าจากระดับ 1.2880/2885 ดอลลาร์/ยูโร 
นักบริหารเงิน ประเมินกรอบความเคลื่อนไหวของเงินบาทวันนี้ไว้ในกรอบระหว่าง 30.60/70 บาท/ดอลลาร์